Tamedyazt d yiwet n tewsit ger tewsatin n tsekla yebnan ɣef ufyir d tmaɣrut,degs id-yettban uswir unnig , udyiz n tutlayt ; allalen s way-s id tettaweḍ ɣer wemdan bedlen ger zik d tura, zik seg yimi ɣer tmeẓẓuɣt,tawint-id deg leswaq, deg tjemmuyaɛ, deg tmaɣriwin atg. Ma d tagara-agi nulfan-d iḍebṣiyen, amaṭṭaf, idlissen, iɣmisen, seg asmi id nulfan wallalen n taywalt imaynuten, tennarna tmedyazt temhaz ugar ɣer zdat,uɣalen imedyazen rran lwelha-nsen ɣur-s iwakken isefra-nsen ad kecmen taɣulin-nniḍen, uɣen iberdan imaynuten.